Amatør

Amatør er en person som utøver et fag eller en aktivitet fordi vedkommende liker, eller elsker, å gjøre det, til forskjell fra en faglært eller profesjonell, Oppslagsordet «profesjonell» i Det Norske Akademis ordbok eller en som ønsker å bli det, som gjør noe for å tjene penger.

Ordet amatør brukes ofte og tildels nedsettende om en som ikke gjør sin oppgave bra nok, en dilettant og fusker, eller en nybegynner, lekperson eller selvlært, for eksempel «amatørfotograf» og «amatørskuespiller».

En amatør har gjerne mindre kunnskap om arbeidet enn en profesjonell har, men ikke nødvendigvis. På 1600-tallet drev for eksempel velstående amatørforskere, uten formell utdannelse eller stilling i et fag, vitenskapen fremover. Den mest berømte av disse er den britiske teologen og naturforskeren Charles Darwin, som i 1859 publiserte sin revolusjonerende utviklingsteori.

 Amatører innen idrett 
Omgrepet amatør spiller en vesentlig rolle innenfor idretten frem til 1980-årene, da mange idrettstevlinger var reservert for amatører. Viktig i så måte var de olympiske leker. Denne strenge inndelingen mellom amatører og profesjonelle tok form på 1800-tallet. Den som tok imot penger for idrettsprestasjoner kunne bli stengt ute fra amatørtevlinger en viss tid eller på livstid. Da mange idrettsutøverer fikk ansettelse som offiserer i militæret eller lignende, ble det oppfattet som en omgåelse av dette regelverket, eller uthuling av amatørbegrepet.

Amatørisme, «amatørvirksomhet», er en samlebetegnelse for alt som særpreger amatøridrett, til forskjell fra profesjonisme. En statsamatør er en idrettsutøver som formelt sett er amatør, men som forsørges av staten.

 Kjente amatørforskere 
Lista viser et utvalg personer som har kommet med viktige bidrag til naturvitenskapen gjennom stort engasjement, uten formell utdannelse eller yrkesmessig posisjon i faget sitt.

 Maria Sibylla Merian (1647–1717), tysk kunstner og amatørentomolog som studerte sommerfugler
 Georges-Louis Leclerc de Buffon (1707–1788), fransk greve, jurist og ledende naturforsker på 1700-tallet
 Claude Chappe (1763–1805), fransk prest som konstruerte den optiske telegrafen, forløperen til moderne telekommunikasjon
 Charles Darwin (1809–1882), britisk teolog som revolusjonerte biologien gjennom sin utviklingslære
 Charles Lyell (1797–1875), britisk jurist som ble en av 1800-tallets fremste geologer

 Norske 
 Jens Christian Spidberg (1684–1762), norsk biskop og nordlysobservatør
 Jacob Nicolai Wilse (1735–1801), norsk sogneprest, værobservatør og hobbymeteorolog
 Olaf Hassel (1898–1972), norsk amatørastronom som oppdaget en ny komet og en stjerne (nova)
 Erling Johansen (1919–2000), norsk rørlegger og amatørarkeolog som forklarte hvordan steinalderbefolkningen i Norge fikk tak i flint

Også eventyreren Thor Heyerdahl (1914–2002) vil av mange regnes som en betydelig amatørforsker innen sjøfartshistorie og ekseperimentell arkeologi, men teoriene hans har blitt kritisert for ikke å være faglig pålitelig.

 Andre amatører 
I pornografien betegner «amatør» en undersjanger der utøverne påstås å være ikke-profesjonelle pornoskuespillere og fotomodeller. Dette er angivelig «vanlige» mennesker som frivillig lar seg avbilde i seksuelle situasjoner, eller selv publiserer amatørmateriale, for eksempel «hjemmevideoer» av egen sex. Sjangeren har blitt populær fordi den er tettere på «virkeligheten», kan vise mer oppriktig lidenskap og gir større identifikasjon for brukeren.

 Se også 
 Amatøren (pekerside)
 Amatørastronomi
 Amatørboksing
 Amatørfilm – amatørteater
 Amatørradio – amatørradiostasjon
 Amatøridrett
 Hobby (yndlingsbeskjeftigelse) – interesse
 Dilettant
 Wikipedianere

 Fotnoter 

 Referanser 

 Eksterne lenker 


Kategori:Kunnskap